Anatoli Bogdanov (ampuja)

Anatoli Ivanovitš Bogdanov (, 1. tammikuuta 1931 Leningrad – 30. syyskuuta 2001 Moskova, Venäjä) oli Neuvostoliittoa edustanut kilpa-ampuja ja olympiavoittaja.

Helsingin 1952 olympialaisissa Bogdanov voitti kultaa vapaakivääriammunnan kolmen asennon kilpailussa. Hänen yhteistuloksensa oli 1123, joka koostui makuuasennon pisteistä 388, polviasennon pisteistä 376 ja pystyasennon 359 pisteestä. Hopealle sijoittunut Sveitsin Robert Bürchler hävisi hänelle kolme pistettä.

30. joulukuuta 1953 Bogdanov ampui vapaakiväärillä kaikkien aikojen parhaan tuloksen 1143.

Melbournen 1956 olympialaisissa Bogdanov voitti kultaa pienoiskivääriammunnan kolmen asennon kilpailussa. Hänen yhteistuloksensa oli 1172, joista hän sai 396 makuuasennosta, 392 polvelta ja 384 pystystä. Hopealle sijoittunut Tšekkoslovakian Otakar Hořínek sai saman yhteistuloksen.

Saavutuksia 

 olympiakultaa vapaakivääriammunnan kolmen asennon kilpailussa Helsingissä 1952
 olympiakultaa pienoiskivääriammunnan kolmen asennon kilpailussa Melbournessa 1956

Lähteet

Viitteet 

Neuvostoliittolaiset ampujat
Neuvostoliittolaiset olympiavoittajat
Vuonna 1931 syntyneet
Vuonna 2001 kuolleet